Alfonsas Jonas Navickas

Alfonsas Jonas Navickas (g. 1936 m. kovo 19 d., Sablauskiai, Akmenės rajonas) – Lietuvos poetas, vertėjas, publicistas, visuomeninio–kultūrinio gyvenimo veikėjas.

Biografija 

1936–1953 m. gyveno Šemetaičiuose. 1946–1953 m. mokėsi Žilių septynmetėje mokykloje (Kuršėnų rajone). Nuo 1954 m. gyveno Klaipėdoje, dalyvavo visuomeniniame kultūriniame miesto gyvenime. 1956–1959 m. tarnavo kariuomenėje. 1962–1967 m. mokėsi Klaipėdos politechnikume (dabar – Klaipėdos valstybinė kolegija), įgijo techniko–statybininko specialybę, dirbo įvairiose projektavimo, statybos organizacijose.

Nuo 1997 m. atsidėjęs vien literatūrinei kūrybai. Nuo 1998 m. Lietuvos rašytojų sąjungos narys, suteiktas Lietuvos Respublikos meno kūrėjo (rašytojo) statusas.

Bibliografija

Knygos suaugusiems 
 Vieversio namai: eilėraščiai. – Klaipėda: „Eldija“, 1990. 
 Paulius Drevinis „Nekrisk, žvaigždele“: eilėraščiai, prisiminimai.– Klaipėda: spaustuvė „Klaipėdos rytas“, 1995.
 Dūzgia vėjo akmuo: eilėraščiai. – Klaipėda: „Klaipėdos rytas“, 1997. 
 Pasirinkimas: eilėraščiai. – Klaipėda: Leidybos grupė „Druka“, 2010. 
 Vieninteliam laikui: eilėraščiai. – Klaipėda: Leidybos grupė „Druka“, 2011.
 Donelaičio kelyje: Ciklas apie Kristijoną Donelaitį 1714–2014. Verstas į lenkų, rusų kalbą. Dedikacijos. – Klaipėda: Klaipėdos universiteto leidykla, 2013. (Pripažinta nacionalinio lygio knyga, įtraukta į retų leidinių sąrašą.)
 Pagautas buvau kelionėj: eilėraščiai. – Klaipėda: Spaustuvė „Druka“, 2015.
 Poezija (vertimai): eilėraščiai. – Kinų, korėjiečių, indų, totorių, amerikiečių, rusų poetai. – Klaipėda: Klaipėdos universiteto leidykla, 2015.
· Aloyzo Žilio ir Alfonso Jono Navicko autorinių dainų rinkinys Dainų Tėvynei reikės  , Jusida,Vilnius, 2022 m. Dainos skirtos atlikti įvairių sudėčių vaikų ir suaugusių vokaliniams ansambliams, chorams acappella ir su pritarimu.

Knygos vaikams 
 Skruzdės metai: eilėraščiai. – Klaipėda: „Eldija“, 1990.
 Gudrusis šamas: eilėraščiai. – Klaipėda: „Eldija“, 1992.
 Grybų lietus: eilėraščiai. – Klaipėda: „Eldija“, 1993. 
 Vaikų knygelė (eilėraščiai). – Klaipėda: spaustuvė „Druka“, 2003.

Apdovanojimai 

 1966 m. – diplomas už chorinės dainos „Mano miestui“ (Klaipėda) tekstą;
 1982 m. – Klaipėdos Kultūros skyriaus padėkos raštas už aktyvią literatūrinę visuomeninę veiklą;
 1986 m. – Klaipėdos miesto VK padėkos raštas už aktyvią veiklą bei svarų indėlį miesto gyvenime;
 2011 m. – Kinijos rašytojų asociacijos atminimo ženklas ir dovana už kinų poetų vertimus;
 2011 m. – Tarptautinės sąjungos „Pasaulinio totorių kongreso“ pirmininko Padėkos laiškas, už Tatarstano poeto Gabdulos Tukajaus poezijos vertimus;
 2016 m. – 30-ji Ievos Simonaitytės literatūrinė premija už raiškią poetinę kalbą ir viso gyvenimo nuopelnus;
 2017 m. – Europos totorių aljanso (ATA) medalis, už kultūros saugojimą, vystymą ir populiarinimą Europoje. Totorių poeto Gabdulla Tukay poezijos vertimus į lietuvių kalbą.

Šaltiniai 

  Alfonsas Jonas Navickas - aktyvus visuomeninio kultūrinio gyvenimo veikėjas 
https://silutevb.lt/media/public/stories/Virtualios_parodos/donelaitis_atminties_keliu.pdf
https://labiblioteka.lt/doclib/wkrvmmzhdk438f8ph3qu28gf1w2r684r, 102 PUSLAPIS  189. Navickas, Alfonsas Jonas. Donelaičio kelyje : [eilėraščiai] / skaitovai Virginija Kochanskytė,    Nijolė Lipeikaitė, Antanas Bernotas. – V.: LAB, 2015. – 1 garso diskas MP3 fmt. – Įgars. iš: Klaipėda: Klaipėdos univ. l–kla, 2013. – Tir. 50 egz. Knygoje skaitytojai ras eilėraščių „Ciklą apie Kristijoną Donelaitį 1714–2014“ lietuvių, rusų ir lenkų kalbomis, taip pat rašytojo dedikacijas poetams ir Klaipėdai, publikaciją „Susiglaudę užrašai“, straipsnį „Iš Klaipėdos krašto literatūros istorijos“, daug autobiografinių žinių apie knygos autorių.
https://classic.europeana.eu/portal/lt/search?mlt=%2F2021803%2FC160000612414
https://lt.info-about.net/463193/1/alfonsas-jonas-navickas.html

Nuorodos 

·Kūryba. Navickas Alfonsas. (http://www.lle.lt) – Vilnius: Lietuvių literatūros ir tautosakos institutas, 2001. 352 p
 Kūryba: Jonas Kantautas. Alfonsui Jonui Navickui – 70.  – Žurnalas Baltija. Klaipėda. Klaipėdos universiteto leidykla, 2007. 129 p. ISSN 0235-8409
 Vytautas Kirkutis. https://www.skrastas.lt/ Šiaulių kraštas. 2015.11.27 Knygų etažerė: Bėgantis laikas – nuo tėviškės iki jūros (Knyga: „Pagautas buvau kelionėj“, 2015).
 Alfonsas Jonas Navickas http://www.sekmesprojektai.lt
Alfonsas Jonas Navickas Simonas Daukantas Google

Lietuvos poetai
Lietuvos vertėjai